หุ้นไทยขานรับจีนปฏิรูปหยวนหนุนบาทแข็งค่าเงินไหลเข้าหุ้น
ภายหลังจากจีนประกาศ ที่จะทำให้สกุลเงินหยวนมีความยืดหยุ่นอย่างค่อยเป็นค่อยไป&nbsp; ส่งผลให้ตลาดหุ้นทั่วโลกปรับตัวเพิ่มสูงขึ้นรวมถึงตลาดหุ้นไทย ล่าสุดหุ้นไทยขึ้นมาซื้อขายที่&nbsp; 806.10 จุดเพิ่มขึ้น 14.25จุดหรือ 1.80% มูลค่าซื้อขายหนาแน่นกว่า 22,557.40 ล้านบาท
21 มิ.ย. 2553

ภายหลังจากจีนประกาศ ที่จะทำให้สกุลเงินหยวนมีความยืดหยุ่นอย่างค่อยเป็นค่อยไป  ส่งผลให้ตลาดหุ้นทั่วโลกปรับตัวเพิ่มสูงขึ้นรวมถึงตลาดหุ้นไทย ล่าสุดหุ้นไทยขึ้นมาซื้อขายที่  806.10 จุดเพิ่มขึ้น 14.25จุดหรือ 1.80% มูลค่าซื้อขายหนาแน่นกว่า 22,557.40 ล้านบาท
บล.ธนชาตออกบทวิเคระาห์ว่า การประกาศเปลี่ยนแปลงค่าเงินหยวนของจีนจะส่งผลให้ค่าเงินในภูมิภาคเอเชียแข็งค่าขึ้นรวมถึงเงินบาทด้วย  และการที่เงินบาทแข็งค่าก็จะผลักดันให้ดัชนีตลาดหุ้นปรับตัวเพิ่มขึ้นตามด้วยจากแรงไหลเข้าของเงินทุนต่างชาติ ขณะดียวกันจะเป็นผลดีต่อหุ้นกลุ่มโภคภัณฑ์เพราะการเปลี่ยนแปลงค่าเงินรอบนี้จะทำให้จีนมีกำลังซื้อเพิ่มขึ้นด้วย 
บล.ฟินันเซียไซรัส ระบุว่า การเปลี่ยนแปลงค่าเงินหยวนจะส่งบวก ต่อหุ้น    กลุ่มน้ำมัน ถ่านหิน ผลิตภัณฑ์ ปิโตรเคมี เหล็ก ทองแดง สังกะสี เรือที่ใช้ในการค้าระหว่างประเทศ และสินค้าที่ส่งออกไปเพื่อบริโภคอุปโภคในจีนเอง แนะนำ   เก็งกำไร  BANPU, IVL, PTT, PTTCH, PTTAR, IRPC, PDI, STA, TVO, RCL 
สำหรับหุ้นกลุ่มที่ได้รับผลกระทบทางลบ ได้แก่กลุ่มส่งออกเพราะเงินบาทที่แข็งค่าขึ้น หุ้นที่หลีกเลี่ยงระยะสั้น ได้แก่ กลุ่มอิเล็คทรอนิคส์, GFPT, CPF 
ด้าน ทรีนีตี้เปิดกลยุทธ์การลงทุนในวันนี้ นักลงทุนควรเลือกหุ้นที่ได้ประโยชน์หากค่าเงินบาทแข็งค่าตามหยวนไปด้วย เช่น กลุ่มสื่อสาร  ทั้ง TRUE, ADVANC, DTAC แต่เด่นสุดต้องเป็น TRUE รับเหมาก่อสร้าง เน้นแต่ CK และ STEC ในขณะที่กลุ่มธนาคารจะรองรับ Fund Flow ของเงินที่อาจจะไหลเข้ามาลงทุนภูมิภาคเอเชียที่ทิศทางของค่าเงินหยวนเป็นไปอย่างที่นานาชาติต้องการ เน้นธนาคารหลัก BBL, SCB, TMB, KTB แนะนำเป็นโอกาส Switch เปลี่ยนตัว จาก KBANK ไปเป็น SCB